fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Vanhustyön korkeakouluopintojen tarjotin: osaamista hoito- ja hoiva-aloille — Jyväskylän yliopiston avoin yliopisto
Vanhustyön korkeakouluopintojen tarjotin on Jyväskylän yliopiston avoimen yliopiston ja Diakonia-ammattikorkeakoulun yhteinen valikoima opintoja, jotka auttavat kehittämään osaamista niin vanhustyössä kuin erilaisissa suunnittelutehtävissä. Opintoja on mahdollista suorittaa etäopintoina. Opintojen suorittamisessa ei ole pohjakoulutusvaatimuksia.
Vanhustyön korkeakouluopintojen tarjotin mahdollistaa osaamisen kehittämistä heille, jotka työskentelevät vanhusten parissa tai käsittelevät työssään ihmisen vanhenemiseen liittyviä teemoja. Kuva: Jack Finnigan
Vanhustyön korkeakouluopintojen tarjotin tuo tutkittua tietoa, ymmärrystä ja käytännön osaamista työhön ikääntyvien ihmisten parissa. Opintotarjottimelle on valittu opintojaksoja Jyväskylän yliopiston avoimen yliopiston ja Diakonia-ammattikorkeakoulun opintotarjonnasta.
Opintoja on tarjolla muun muassa ihmisen vanhenemisen, gerontologisen hoito- ja sosiaalityön sekä ikääntyneitä koskettavan hyvinvointiteknologian alueilta. Näkökulmaa saat myös esimerkiksi kulttuurisensitiivisyyteen hoitotyössä.
Vanhustyön korkeakouluopintojen tarjottimella on vanhustyön kehittämistä ja arkea käsitteleviä opintojaksoja noin 40 opintopisteen verran avoimina korkeakouluopintoina. Näistä opiskelija voi valita omaan osaamistarpeeseensa sopivimmat opinnot. Opintojaksoilla ei ole pohjakoulutusvaatimuksia, mutta osassa niistä edellytetään ensin näissä opinnoissa tarjolla olevan perustavaa tietoa tarjoavan Vanhuus-jakson suorittaminen tai sitä vastaavat tiedot muusta koulutuksesta.
Lukuvinkki! Jyväskylän yliopiston avoimen yliopiston gerontologian opettaja Päivi Eskola ja Diakonia-ammattikorkeakoulun terveysalan lehtori Maaria Kokkonen pohtivat hyvinvointiteknologian ja eettisyyden teemoja yhteisessä blogikirjoituksessaan Dialogissa.
Vanhustyön korkeakouluopintojen tarjottimen opinnot sopivat sinulle jos:
työskentelet vanhusten parissa tai ihmisen vanhenemiseen liittyvissä suunnittelu- ja kehittämistehtävissä
opiskelet alaa, joka mahdollistaa työskentelyn vanhusten parissa
kaipaat lisäosaamista tai ideoita käytännön työhön vanhusten parissa
haluat kehittää ymmärrystäsi gerontologisesta hoitotyöstä ja sosiaalityöstä
Vanhustyön korkeakouluopintojen tarjotin on suunnattu työelämässä toimiville, sosiaali- ja terveysalan opiskelijoille ja valmistuneille ammattilaisille tai muuten ihmisen vanhenemiseen liittyvistä kysymyksistä kiinnostuneille.
Jyväskylän yliopiston avoin yliopisto ja Diakonia-ammattikorkeakoulu järjestävät Vanhustyön korkeakouluopintojen tarjottimen yhteistyössä.
Valitse Vanhustyön korkeakouluopintojen tarjottimelta sinulle sopivia opintoja
Suoritetut opinnot näkyvät opintosuoritusotteissa, joiden liitteeksi opiskelija saa halutessaan yhteenvedon Vanhustyön korkeakouluopintojen tarjottimen jaksoista. Kullekin opintojaksolle ilmoittaudutaan ko. opintojakson linkin kautta. Opintomaksu on 15 e / opintopiste.
Jyväskylän avoin yliopisto: Päivi Eskola
DIAK: avoin@diak.fi tai lisätietoja sivulta Diak yhteistyöopinnot
Jyväskylän avoin yliopisto Gerontologian perusopintojen sisällöt ja aikataulutiedot
TGEP1001 Ikääntyvän ihmisen terveyden edistäminen 5 op
TGEP1002 Psyykkinen toimintakyky vanhuudessa
TGEP1003 Fyysinen ja sosiaalinen ympäristö vanhuudessa 5 op
TGEP1004 Eettisyys vanhustyössä ja vanhenemisen tutkimuksessa 3 op
TGEP1005 Ravitsemuksen erityiskysymykset ikääntyessä 3 op
TGEP1006 Fyysinen toimintakyky, liikunta ja vanheneminen 4 op
Diakonia ammattikorkeakoulu avointen yhteistyöopintojen sisällöt ja aikataulutiedot
YHT4 Vanhuus 2 op
GER 1, 2 & 3 Gerontologinen sosiaalityö yht. 15 op
GHO01 Gerontologinen kliininen hoitotyö 5 op
GHO02 Kulttuurisensitiivinen gerontologinen hoitotyö 5 op
GHO03 Terveysteknologia gerontologisessa hoitotyössä 5 op
VHO1 Vanhusten näyttöön perustuva kliininen hoitotyö 2 op
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice